รายงานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบซึ่งได้รับการแต่งตั้งจากคณะกรรมการบริษัท
ประกอบด้วยกรรมการบริษัทที่เป็นกรรมการอิสระจำนวน 3 ท่าน โดยมี นางสาวชนาทิพย์
โปษยานนท์ เป็นประธาน นายรังสิน สืบแสง และนายอัครรัตน์ ณ ระนอง เป็นกรรมการ
ทั้งนี้ประธานกรรมการตรวจสอบไม่ได้ปฏิบัติหน้าที่ในคณะกรรมการชุดย่อยอื่น
และมีผู้ช่วยประธานเจ้าหน้าที่บริหาร ฝ่ายตรวจสอบภายในทำหน้าที่เป็นเลขานุการ

ในปี 2552 ที่ผ่านมา คณะกรรมการตรวจสอบได้มีการประชุมรวมทั้งสิ้น 5 ครั้ง
เพื่อพิจารณาประเด็นที่เป็นสาระสำคัญด้วยความเป็นอิสระ
ในการประชุมคณะกรรมการตรวจสอบเพื่อพิจารณางบการเงินประจำไตรมาส ประจำงวดครึ่งปี
และประจำปี คณะกรรมการตรวจสอบได้เชิญผู้สอบบัญชีเข้าร่วมการประชุมด้วยทุกครั้ง
เพื่อแสดงความเห็นและข้อสังเกตเพิ่มเติมของผู้สอบบัญชีเพื่อให้งบการเงินของบริษัทแสดงผลการดำเนินงานและสถานะที่เป็นจริงตามมาตรฐานการบัญชีที่รองรับโดยทั่วไป
นอกจากนี้ การประชุมคณะกรรมการตรวจสอบบางครั้ง
เป็นการประชุมเฉพาะโดยไม่มีฝ่ายจัดการเข้าร่วมประชุมด้วย
ซึ่งคณะกรรมการตรวจสอบได้รายงานผลการประชุมต่อคณะกรรมการบริษัท

ในการปฏิบัติภารกิจดังกล่าว
คณะกรรมการตรวจสอบได้ยึดถือความเป็นอิสระในการใช้ดุลยพินิจเพื่อผลประโยชน์สูงสุดต่อองค์กร
สนับสนุนการดำเนินกิจการให้มีการเปิดเผยข้อมูลอย่างครบถ้วนและโปร่งใส
คณะกรรมการตรวจสอบได้มีการสอบทานและประเมินความเสี่ยงที่สำคัญของบริษัท
โดยได้สอบทานระบบการควบคุมภายใน และติดตามผลผ่านฝ่ายตรวจสอบภายใน
สนทนาร่วมกับผู้สอบบัญชี และผู้บริหารระดับสูงของบริษัท
จากการประเมินระบบการควบคุมภายในของบริษัทรวมทั้งกระบวนการและแนวทางในการควบคุมกิจการ
รายงานทางการเงิน และการบริหารความเสี่ยง มีระบบการควบคุมที่เพียงพอ เชื่อถือได้

คณะกรรมการตรวจสอบได้สอบทานงบการเงินของบริษัท บัตรกรุงไทย จำกัด (มหาชน) สำหรับปี
สิ้นสุด 31 ธันวาคม 2552 โดยประสานงานกับผู้สอบบัญชี และฝ่ายจัดการแล้ว มีความเห็นว่า
งบการเงินได้จัดทำตามหลักการบัญชีที่รับรองโดยทั่วไป
และมีการเปิดเผยข้อมูลอย่างเหมาะสมตามสมควร
ซึ่งผู้สอบบัญชีได้แสดงความเห็นไว้แล้วในรายงานของผู้สอบบัญชีที่เสนอต่อคณะกรรมการบริษัท
และผู้ถือหุ้น

คณะกรรมการตรวจสอบได้รับความร่วมมืออย่างดีจากฝ่ายจัดการ
และผู้ที่เกี่ยวข้องเข้าร่วมประชุมและปรับปรุงแก้ไขตามที่ได้เสนอแนะ
การดำเนินงานของบริษัทจึงมีการควบคุมกำกับดูแลที่ดีเพียงพอ
ทำให้มีความมั่นใจว่าบุคลากรภายในของบริษัทได้ปฏิบัติหน้าที่ภายใต้ความรับผิดชอบด้วยความระมัดระวังอย่างสม่ำเสมอ
เป็นไปอย่างมีประสิทธิภาพในอันที่จะเสริมสร้าง และพัฒนาให้บริษัทมีระบบการกำกับดูแลกิจการที่ดียิ่ง
ๆ ขึ้นไป

ในนามคณะกรรมการตรวจสอบ

(นางสาวชนาทิพย์ โปษยานนท์)

ประธานคณะกรรมการตรวจสอบ

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2552 

ค่าตอบแทนจากการสอบบัญชี (Audit fee)

+----------+----------------------------+------------------+-----------+
| รายการที่  | ชื่อบริษัทผู้จ่าย                 | ชื่อผู้สอบบัญชี        | ค่าสอบบัญชี  |
+----------+----------------------------+------------------+-----------+
| 1        | บริษัท บัตรกรุงไทย จำกัด        | ดร.ศุภมิตร         | 3,0       |
|          | (มหาชน)                    | เตชะมนตรีกุล       | 00,000.00 |
+----------+----------------------------+------------------+-----------+
| รวมค่าตอ  |                            |                  | 3,0       |
| บแทนจากก |                            |                  | 00,000.00 |
| ารสอบบัญชี |                            |                  |           |
+----------+----------------------------+------------------+-----------+

ค่าบริการอื่น (Non-audit fee)

  ---------------------------- --------------- ----------------------------------- ------------ ----------------------- ---------------------
  รายการที่                      ชื่อบริษัทผู้จ่าย      ประเภทของงานบริการอื่น                 ผู้ให้บริการ     ค่าตอบแทนของงานบริการอื่น   
                                               (Non-audit service)                                                      

                                                                                                ส่วนที่จ่ายไปในระหว่างปีบัญชี   ส่วนที่จะต้องจ่ายในอนาคต

  1                            บริษัท บัตรกรุงไทย  ให้คำแนะนำสำหรับประเด็นด้านการบัญชีทั่วไป   บริษัท ดีลอยท์   1,200,000               1,000,000
                               จำกัด (มหาชน)    (General Financial and Accounting   ทู้ช โธมัทสุ                             
                                               Services)                           ไชยยศ ที่ปรึกษา                         
                                                                                   จำกัด                                 

  รวมค่าตอบแทนสำหรับงานบริการอื่น                                                                    1,200,000               1,000,000
  (Non-audit fee)                                                                                                       
  ---------------------------- --------------- ----------------------------------- ------------ ----------------------- ---------------------

-   ค่าบริการข้างต้นยังไม่รวมภาษีมูลค่าเพิ่ม 7%

ข้อมูลข้างต้น

-   ถูกต้องครบถ้วนแล้ว ทั้งนี้
    ข้าพเจ้าขอยืนยันว่าไม่มีข้อมูลการให้บริการอื่นที่บริษัทและบริษัทย่อยจ่ายให้ข้าพเจ้า
    สำนักงานสอบบัญชีที่ข้าพเจ้าสังกัด
    และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด
    ที่ข้าพเจ้าทราบ
    และไม่มีการเปิดเผยไว้ข้างต้น

-   ไม่ถูกต้อง ไม่ครบถ้วน กล่าวคือ
    .........................................................
    เมื่อปรับปรุงข้อมูลข้างต้น (ถ้ามี) แล้ว
    ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทและบริษัทย่อยจ่ายให้ข้าพเจ้า
    สำนักงานสอบบัญชีที่ข้าพเจ้าสังกัด และบุคคลหรือกิจการที่เกี่ยวข้องกับข้าพเจ้า
    และสำนักงานสอบบัญชีดังกล่าว ที่ถูกต้องครบถ้วน

ลงชื่อ

(ดร.ศุภมิตร เตชะมนตรีกุล)

สังกัด บริษัท ดีลอยท์ ทู้ช โธมัทสุ ไชยยศ สอบบัญชี จำกัด

  ผู้สอบบัญชีของบริษัท บัตรกรุงไทย จำกัด (มหาชน)

เอกสารแนบอื่นๆ : หนังสือรับรองบริษัท บัตรกรุงไทย จำกัด (มหาชน)